মাজহারুল ইসলাম লিটন,ডিমলা প্রতিনিধি,চিলাহাটি ওয়েব : নীলফামারীর ডিমলায় ঝুনাগাছ চাপানি ইউনিয়নের উত্তর ঝুনাগাছ চাপানি গ্রামে সুমি আক্তার শিমু নামে এক স্কুল ছাত্রীর রহস্যজনক মৃত্যু হয়েছে। সে ঝুনাগাছ চাপানি বালিকা উচ্চ বিদ্যালয়ের ১০ম শ্রেনীর ছাত্রী ও উত্তর ঝুনাগাছ চাপানি গ্রামের মৃত জাহের আলীর কন্যা। পরিবারের লোকজনের দাবী শুক্রবার বিকালে সুমি মায়ের সাথে ঝগড়া করে বিষপান করে। সুমিকে প্রথমে জলঢাকা হাসপাতালে ভর্তি করা হলে অবস্থার অবনতি হওয়ায় উন্নত চিকিৎসার জন্য রংপুর হাসপাতালে স্থানত্বরিত করা হয়। রংপুর হাসপাতালে চিকিৎসাধিন অবস্থায় শনিবার সকালে তার মৃত্যু হয়। শনিবার বিকালে রংপুর থানায় লাশের ময়না তদন্ত সম্পন্ন করা হয়। স্কুল ছাত্রীর মা মিনি আক্তার দাবী করে বলেন , অভিমান করে তার মেয়ে বিষপানে করে আত্বহত্যা করেছে মর্মে দাবী করলেও এলাকাবাসীর দাবী, সুমির প্রেমে পরিবারের লোকজন বাধা দেয়ার কারনে সুমি বিষপান করেছে।